2024 m. Sutarties Nr.

1 PRIEDAS

TECHNINĖ SPECIFIKACIJA

Marškinaičiai ir trumpikės (kelnaitės) apatinių drabužių komplekto

(lauko uniformos 1 sluoksnio)

**I SKYRIUS**

**BENDROSIOS NUOSTATOS**

1. Gynybos resursų agentūra prie Krašto apsaugos ministerijos (toliau – perkančioji organizacija) ketina įsigyti apatinius drabužius (pirmą sluoksnį).
2. Apatiniai drabužiai turi atitikti šioje techninėje specifikacijoje pateiktus reikalavimus.
3. Apatinių drabužių gamybai naudojamos medžiagos turi atitikti minimalius aplinkos apsaugos kriterijus, nustatytus Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo, patvirtinto Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“, IX skyriuje „Tekstilės gaminiai“.
4. Kariams reikalingų apatinių drabužių dydžiai pateikti 1 – 2 lentelėse, sudarytose pagal Lietuvos kariuomenėje priimtą dydžių sistemą. Esant būtinybei, gali būti pareikalauta pasiūti nestandartinių dydžių apatinių drabužių, neviršijant 2 % užsakyto kiekio.

1 lentelė

**VYRIŠKŲ APATINIŲ DRABUŽIŲ DYDŽIŲ LENTELĖ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ūgis**,  cm | **Dydis** (krūtinės apimtis), cm | 88-92 | **96-100** | | 104-108 | | 112-116 | 120-124 |
| Liemens apimtis, cm | 76-80 | **84-88** | | 92-96 | | 100-104 | 108-112 |
| 164-170 | | X | X | X | | X | |  |
| **176-182** | | X | X | X | | X | | X |
| 188-194 | | X | X | X | | X | | X |
| 200-206 | |  | X | X | | X | | X |

2 lentelė

**MOTERIŠKŲ APATINIŲ DRABUŽIŲ DYDŽIŲ LENTELĖ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ūgis**,  cm | **Dydis** (krūtinės apimtis), cm | 80-84 | **88-92** | | 96-100 | | 104-108 | 112-116 |
| Klubų apimtis, cm | 88-92 | **96-100** | | 104-108 | | 112-116 | 120-124 |
| 152-158 | | X | X | X | | X | |  |
| **164-170** | | X | X | X | | X | | X |
| 176-182 | | X | X | X | | X | | X |
| 188-194 | |  | X | X | | X | | X |

1. Apatinių drabužių komplektą sudaro marškinaičiai (vienodo modelio vyrams ir moterims) ir vyriškos trumpikės arba moteriškos kelnaitės. Marškinaičiai siuvami vyriški. Gaminių konstravimui turi būti panaudoti LST ISO 8559-1 (ISO 8559-1) arba lygiaverčio standarto duomenys.Gaminiai turi būti sukonstruoti taip, kad užtikrintų tinkamą prigulimą prie kario kūno, vilkint lauko uniformos sluoksnių sistemos drabužius, bei nevaržytų kario judesių.
2. Gaminių kokybės garantijos terminas – 12 mėnesių aktyvios eksploatacijos sąlygomis, kuris skaičiuojamas nuo prekių išdavimo iš Pirkėjo sandėlio dienos, ir 24 mėnesiai nuo prekių priėmimo į sandėlį dokumentų pasirašymo dienos.

**II SKYRIUS**

**TECHNINIAI REIKALAVIMAI**

1. Apatinių drabužių modelių bendras vaizdas pateiktas techninės specifikacijospriedo (toliau – Priedo) 1 – 3 eskizuose.
2. Aprašyme matmenys pateikti baziniams dydžiams: 96-100 krūtinės apimties, 176-182 ūgio, 84-88 liemens apimties **vyriškiems** drabužiams ir 88-92 krūtinės apimties, 164-170 ūgio, 96-100 klubų apimties **moteriškiems** drabužiams.
3. Bazinio dydžio apatinių drabužių pagrindinių matmenų dydžiai ir leistini nuokrypiai pateikti 3 – 5 lentelėse.

3 lentelė

**MARŠKINAIČIŲ (pirmas sluoksnis) BAZINIO DYDŽIO MATŲ LENTELĖ**

**96-100 krūtinės apimtis, 176-182 ūgis, 84-88 liemens apimtis**

|  |  |  |  |
| --- | --- | --- | --- |
| Eil. Nr. | Matmens pavadinimas | Reikšmė,  cm | Leistinas nuokrypis (cm) ± |
| **1.** | Nugaros ilgis (matuoti nugaros vidurio ilgį nuo viršaus iki apačios) | 74,0 | 1,5 |
| **2.** | Krūtinės apimtis, 1/2 (matuoti 28,5 cm atstumu nuo peties – priekaklio taško) | 52 | 1,5 |
| **3.** | Apačios plotis, 1/2 | 49,0 | 1,5 |
| **4.** | Rankovės ilgis | 22,5 | 0,5 |
| **5.** | Rankovės apačios plotis, 1/2 | 16,0 | 0,5 |
| **6.** | Priekaklio plotis | 16,0 | 0,5 |
| **7.** | Priekaklio gylis priekyje | 10,5 | 0,5 |
| **8.** | Šono įduro plotis | 18,5 | 1,5 |

4 lentelė

**TRUMPIKIŲ VYRAMS (pirmas sluoksnis) BAZINIO DYDŽIO MATŲ LENTELĖ**

**96-100 krūtinės apimtis, 176-182 ūgis, 84-88 liemens apimtis**

|  |  |  |  |
| --- | --- | --- | --- |
| Eil. Nr. | Matmens pavadinimas | Reikšmė, cm | Leistinas nuokrypis (cm) ± |
| **1.** | Juosmens apimtis, 1/2 (neištempto) | 35,0 | 1,5 |
| **2.** | Klubų apimtis, 1/2 (14,5 cm atstumu nuo viršaus) | 43,0 | 1,5 |
| **3.** | Klešnės apačios plotis, 1/2 | 23,0 | 1,0 |
| **4.** | Šono ilgis (įskaitant juosmenį) | 34,0 | 1,0 |
| **5.** | Priekio vidurio ilgis (įskaitant juosmenį, iki žingsnio siūlės) | 28,0 | 0,5 |
| **6.** | Nugaros vidurio ilgis (įskaitant juosmenį, iki žingsnio siūlės) | 33,0 | 0,5 |

5 lentelė

**KELNAIČIŲ MOTERIMS (pirmas sluoksnis) BAZINIO DYDŽIO MATŲ LENTELĖ**

**88-92 krūtinės apimties, 164-170 ūgio, 96-100 klubų apimties**

|  |  |  |  |
| --- | --- | --- | --- |
| Eil. Nr. | Matmens pavadinimas | Reikšmė, cm | Leistinas nuokrypis (cm) ± |
| **1.** | Juosmens apimtis, 1/2 (neištemptų) | 31,0 | 1,5 |
| **2.** | Klubų apimtis, 1/2 | 38,0 | 1,5 |
| **3.** | Klešnės apačios plotis, 1/2 | nurodyti | 1,0 |
| **4.** | Šono ilgis (įskaitant juosmenį) | nurodyti | 1,0 |
| **5.** | Priekio vidurio ilgis (įskaitant juosmenį, iki žingsnio siūlės) | nurodyti | 0,5 |
| **6.** | Nugaros vidurio ilgis (įskaitant juosmenį, iki žingsnio siūlės) | nurodyti | 0,5 |

1. Jeigu matų lentelėse ir techninėje specifikacijoje nenurodyta kitaip, matmenims iki 10 cm imtinai leidžiamas 4 % nukrypimas nuo nurodytų matmenų, matmenims virš 10 cm leidžiamas 2 % nukrypimas nuo nurodytų matmenų.
2. Gaminių pagrindinės detalės turi būti kerpamos viena kryptimi.
3. Detalių atspalviai gaminiuose neleidžiami.
4. Siūlių dygsnių tankis ir užleidimai siūlėms turi užtikrinti tinkamą gaminio kokybę jo eksploatacijos metu.
5. Visos siūlės ir detalių kraštai turi būti apdirbti taip, kad neirtų.
6. Gaminių pasiuvimas turi būti atliktas kokybiškai: negalimas siūlių ir/ar peltakių suraukimas, ištempimas, siūlių ir/ar peltakių iškreivinimas, praleisti, sutankėję, išretėję ir/ar neteisingai užveržti dygsniai, nutrūkę siuvimo/peltakių siūlai, nepakankamas medžiagos suveržimas, siūlių ir/ar peltakių irimas detalių kraštuose, medžiagų pažeidimas siuvimo mašinos adata ir pan. Siūlėse negali būti nesusiūtų tarpų, skersinių ar išilginių klosčių. Siūlės turi netrūkinėti timptelėjus; nebūti iškilios į vidų ar išorę. Gaminio kraštai po palenkimo neturi skersuoti. Gaminiai turi būti be tekstilinių defektų, gerai išvalyti, be dėmių ar paliktų pagalbinių žymių, be siūlgalių, nesuglamžyti.
7. Detalių sujungimo siūlės turi būti atliktos dengiamojo grandininio dygsnio mašinomis arba lygiavertėmis, galinčioms užtikrinti ne blogesnės kokybės ir savybių siūles.
8. Rankovių ir marškinaičių apačios; trumpikių juosmens, apačios (kojų angos) palenkimas turi būti siuvami dviadate, plokščiasiūle, grandininio dygsnio mašina arba lygiaverte, užtikrinančia ne blogesnės kokybės ir savybių siūles. Atstumas tarp peltakių (adatų) 0,5 - 0,6 cm. Vienodas atstumas tarp peltakių turi būti visame gaminyje.
9. Porinės detalės turi būti išdėstytos simetriškai.

**PIRMASIS SKIRSNIS**

**REIKALAVIMAI MEDŽIAGOMS**

1. Apatiniai drabužiai (pirmas sluoksnis) gaminami iš vienspalvės samaninės spalvos, artimos PANTONE TEXTILE spalvų katalogo spalvos kodui 18-0426 TP, trikotažinės medžiagos be elastano, kurios techninės charakteristikos pateiktos 6 lentelėje.

6 lentelė

**TRIKOTAŽINĖS MEDŽIAGOS APATINIAMS DRABUŽIAMS (pirmas sluoksnis)**

**TECHNINĖS CHARAKTERISTIKOS**

|  |  |  |  |
| --- | --- | --- | --- |
| **Eil. Nr.** | **Rodiklio pavadinimas, dimensija** | **Rodiklio reikšmė** | **Bandymų metodo žymuo** |
| 1. | Pluoštinė sudėtis\*, % | vilna ≥ 45,0 % | nurodyti |
| 2. | Paviršinis tankis, g/m2 | 160 ± 20 | LST ISO 3801 arba  LST EN 12127 arba lygiavertis |
| 3. | Pynimas | Lygusis skersinis | nurodyti |
| 4. | Vilnos pluošto diametras, µm | ≤ 19,5 | LST EN ISO 137 arba lygiavertis |
| 5. | Matmenų pokytis išskalbus ir išdžiovinus (skersine ir išilgine kryptimis), %, ne daugiau | ± 5,0 | LST EN ISO 5077 arba lygiavertis |
| 6. | Nusidažymo atsparumas , balais |  |  |
| 6.1. | - sausai trinčiai | ≥ 4 | LST EN ISO 105-X12 arba lygiavertis |
| 6.2. | - šlapiai trinčiai | ≥ 4 | LST EN ISO 105-X12 arba lygiavertis |
| 6.3.  6.4. | - skalbimui prie 40°C  - prakaitui | ≥ 4  ≥ 4 | LST EN ISO 105-C06 arba lygiavertis  LST EN ISO 105-E04 arba lygiavertis |
| 7. | Laidumas orui, esant 100 Pa slėgių skirtumui, mm/s | ≥ | LST EN ISO 9237 arba lygiavertis |
| 8. | Šiluminis atsparumas (RCt), m2K/W | ≥ | LST EN ISO 11092 arba lygiavertis |
| 9. | Atsparumas pūkavimuisi ir pumpuravimuisi (po 2000 ciklų), laipsnis | ≥ 4 | LST EN ISO 12945-2 arba lygiavertis |
| 10. | Atsparumas dilinimui, sūkiai | ≥ | LST EN ISO12947-2 arba lygiavertis |
| 11. | Duobiamasis stipris, kPA | ≥250 | LST EN ISO 13938-2 arba lygiavertis |
| 12. | Mikrobiologinio aktyvumo įvertinimas | ≥3 | LST EN ISO 20743 arba lygiavertis |
| 13. | Drėgmės transportavimas, OMMC | ≥ 3 | AATCC TM 195 arba lygiavertis |
| 14. | Ribotas liepsnos plitimas | Nesilydo/nelaša  (no melt/no drip) | LST EN ISO 15025 arba lygiavertis |
| 15. | Užsidegimo greitis (neužsiliepsnoja), s | ≥2 | LST EN ISO 6940 arba lygiavertis |
| 16. | Spalvų skirtumas, Δ ECMC | ≤ 1,5 | LST EN ISO 105-J03 arba lygiavertis |

**Pastabos**:

- \* **kitas/kiti gaminio sudėtyje esantys pluoštas/pluoštai turi būti sintetinis/-iai arba dirbtinis/ -iai.**

- atliekant 5. ir 6.3. rodiklio bandymus, skalbimo ir džiovinimo procedūros pagal LST EN ISO 6330: skalbimo procedūra – 4N, džiovinimo būdas – pagal gamintojo rekomendacijas;

- rodikliui 6.3. spalvos pasikeitimą vertinti po 5 skalbimo ciklų.

- nurodant priežiūros ženklų simbolius ant gaminio pagal LST EN ISO 3758 (arba lygiavertį), skalbimas gali būti prie 40°C.

- rodiklis 16. ,,Spalvų skirtumas”, Δ ECMC, reikalaujamas sutarties vykdymo metu ir nustato leidžiamą produkcijos spalvos nukrypimą nuo suderinto darbinio pavyzdžio.

1. Trikotažinė medžiaga turi būti numegzta kokybiškai, be tekstilinių defektų, iš kokybiškų verpalų, vienodo storio ir tankio visame plote, be praretėjimų ar sutankėjimų, be kilpų, nutrūkusių siūlų, mazgų, skylučių, nubėgusių akių. Spalva (dažymas) turi būti tolygi/vienoda visame gaminio plote.
2. Visos medžiagos, panaudotos apatinių drabužių pasiuvimui, turi būti atsparios skalbimui automatinėmis skalbimo mašinomis (temperatūra ne mažiau 40º C) pageidaujamas ir būgninis džiovinimas.
3. Siuvimo siūlų storis turi būti parinktas toks, kad būtų užtikrinta siūlių kokybė, reikiamas siūlės tvirtumas, tamprumas, stabilumas eksploatacijos metu. Visos siūlės turi būti nešiurkščios, nedirginti odos liečiantis. Siūlių kraštų dengimui turi būti naudojami putlūs tekstūruoti poliesteriniai siūlai, arba lygiaverčiai, galintys užtikrinti ne blogesnės kokybės ir savybių siūles. Siūlų spalva – deranti prie trikotažinės medžiagos spalvos.
4. Į trumpikių ir kelnaičių juosmenį įverta arba prisiūta elastinė juosta, 3,0 ± 0,2 cm pločio. Elastinė juosta turi būti kokybiška ir neprarasti elastingumo visą gaminio eksploatavimo laikotarpį. Jei naudojama prisiūta elastinė juosta, ji turi būti juodos arba derančios prie trikotažinės medžiagos spalvos.

**ANTRASIS SKIRSNIS**

**REIKALAVIMAI MODELIAMS**

1. **Marškinaičiai** tiesaus silueto, trumpomis statytomis rankovėmis, pečių siūlė perkelta į priekį. Su pažasties ir šono įdurias.
2. Rankovių ir priekio apačia - tiesi. Nugaros apačia išgaubta, ilgesnė nei priekio. Nugaros detalė apačioje, ties nugaros viduriu, pailginta 4,0 ± 0,2 cm.
3. Marškinaičių priekis, nugara, rankovė, įdūras kerpami iš vienos detalės.
4. Priekaklis apsiūtas pagrindinės medžiagos juostele. Juostelės plotis - 2,5 ± 0,1 cm.
5. **Vyr. trumpikės** – klasikinio stiliaus, juosmuo surauktas, 3,5 ± 0,2 cm pločio, su įverta arba prisiūta elastine juosta. Trumpikės su dvigubu priekio įdūru, be šoninių siūlių.
6. **Mot. kelnaitės** – šortukų tipo, su šoniniais įdurais, juosmuo surauktas, įverta arba prisiūta elastine juosta.
7. Marškinaičių apačios, rankovių apačios, trumpikių ir kelnaičių apačios palenkimas - 2,0 ± 0,1 cm. juosmens palenkimas - 3,5 ± 0,2 cm pločio.

**III SKYRIUS**

**DARBINIŲ PAVYZDŽIŲ TVIRTINIMAS**

1. Sudarius sutartį, derinami ir tvirtinami darbiniai pavyzdžiai.
2. Darbinio pavyzdžio tvirtinimui pristatomi:
   1. du identiški gaminiai (bazinio dydžio);
   2. matų lentelė suderinimui;
   3. gaminio priežiūros instrukcija suderinimui;
   4. gaminio techninis aprašas (su gaminio siuvime panaudotų medžiagų pavyzdžiais ir charakteristikomis, įrodančiomis jų atitikimą techninėje specifikacijoje nustatytiems reikalavimams).
3. Esant poreikiui, derinimo eigoje gaminio išmatavimai, siuvimo technologija ir pan. gali būti tikslinami, jeigu tai neblogins gaminio išvaizdos ir funkcinių savybių.
4. Masinę gamybą leidžiama pradėti tik patvirtinus darbinius pavyzdžius.

**IV SKYRIUS**

**GAMINIŲ ŽENKLINIMAS IR PAKAVIMAS**

1. Gaminių ženklinimas turi atitikti Lietuvos Respublikoje parduodamų daiktų (prekių) ženklinimo ir kainų nurodymo taisyklių, patvirtintų Lietuvos Respublikos ūkio ministro 2002 m. gegužės 15 d. įsakymu Nr.170 „Lietuvos Respublikoje parduodamų daiktų (prekių) ženklinimo ir kainų nurodymo taisyklių patvirtinimo“ (aktualios jų redakcijos ar atitinkamo jas keitusio teisės akto (jei toks būtų priimtas), reikalavimus ir šioje techninėje specifikacijoje nustatytus reikalavimus.
2. Kiekvieno gaminio vidinėje pusėje (vieta suderinama darbinio pavyzdžio derinimo metu) turi būti įsiūta ženklinimo juostelė, kurioje nurodoma:

* teikėjo pavadinimas arba prekės ženklas;
* gamintojo pavadinimas arba prekės ženklas (jei nesutampa su paslaugos teikėju);
* gaminio pavadinimas;
* pluoštinė sudėtis;
* dydis;
* sutarties data ir numeris;
* prekės partijos ir siuntos indeksas;
* pagrindinio audinio prekės partijos indeksas;
* pagaminimo data;
* priežiūros ženklų simboliai (pagal LST EN ISO 3758 (ISO 3758) arba lygiavertį standartą);
* užrašas „Pagaminta Lietuvos kariuomenei“.

1. Ženklinimo juostelėje papildomai gali būti nurodyta ir kita informacija, kurią paslaugos teikėjo nuomone turėtų žinoti kiekvienas vartotojas.
2. Ženklinimo juostelės turi būti pagamintos iš atlasinės juostelės arba lygiavertės (juostelės kraštai negali būti aštrūs). Informacija ženklinimo juostelėje turi būti lengvai įskaitoma visą gaminio naudojimo laiką.
3. Kiekvienas gaminys ženklinamas etikete, kurioje nurodoma:

* teikėjo pavadinimas arba prekės ženklas;
* gamintojo pavadinimas arba prekės ženklas (jei nesutampa su paslaugos teikėju);
* importuotoms prekėms nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
* gaminio pavadinimas;
* dydis;
* sutarties data ir numeris;
* prekės partijos ir siuntos indeksas;
* pagaminimo data;
* Lietuvos kariuomenės suteiktas NSN kodas.

1. Etiketės turi būti patikimai pritvirtintos, ženklinimo rekvizitai turi būti pakankamo dydžio, kad būtų galima lengvai perskaityti ir suprasti pateikiamą informaciją. Etikečių tvirtinimo vieta turi būti parinkta taip, kad būtų galima lengvai perskaityti etiketę, esant supakuotam gaminiui polietileniniame maišelyje.
2. Prie kiekvieno gaminio turi būti pridėta priežiūros instrukcija lietuvių kalba. Instrukcija gali būti pritvirtinta prie gaminio arba pateikta QR kodu ženklinimo juostelėje (arba atskiroje juostelėje, pritvirtintoje prie gaminio).
3. Gaminiai pakuojami individualiai į polietileninius maišelius ir sudedami į tvirtas (atsparias ilgam sandėliavimui ir daugkartiniams pervežimams) kartonines dėžes pagal dydžius šalių suderintais kiekiais.
4. Gaminio pakuotės turi atitikti minimalius aplinkos apsaugos kriterijus, nustatytus Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo, patvirtinto Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“, II skyriuje „Pakuotės“
5. Kartoninės dėžės su gaminiais svoris turi būti ne didesnis kaip 10 kg. Kiekviena kartoninė dėžė turi būti paženklinta tokiais ryškiai matomais rekvizitais:

* teikėjo pavadinimas arba prekės ženklas;
* gamintojo pavadinimas arba prekės ženklas (jei nesutampa su paslaugos teikėju);
* importuotoms prekėms nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
* gaminio pavadinimas;
* dydis;
* kiekis;
* sutarties data ir numeris;
* prekės partijos ir siuntos indeksas;
* pagaminimo data;
* Lietuvos kariuomenės suteiktas NSN kodas.

**V SKYRIUS**

**GAMINIŲ PRIĖMIMAS**

1. Gaminiai priimami partijomis ir siuntomis. Kiekviena prekių partija turi būti pažymėta sutartiniu ženklu ir jai pateikiama prekės atitikties deklaracija pagal LST EN ISO/IEC 17050-1 (ISO/IEC 17050-1) formą A.2 arba lygiaverčio standarto pavyzdį.
2. Pirkėjas iš pasirinktos prekių partijos pagal sutarties sąlygas tikrina prekių kokybę bei gali atlikti jų laboratorinius bandymus. Tuo atveju, kai gauti rezultatai neatitinka techninėje specifikacijoje nurodytų reikalavimų ar darbinių pavyzdžių, brokuojama visa tuo metu pristatyta prekių partija.